Sabinet | Volume 117, Issue 3284
Volume 117, Issue 3284, 2014
Die Kerkblad - Volume 117, Issue 3284, October 2014
Volume 117, Issue 3284, October 2014
Ware hervorming of "nuwe hervorming"? : van die redakteur
31 Oktober is jaarliks die datum waarop die Gereformeerde Kerke in Suid-Afrika en Reformatoriese kerke wêreldwyd die Hervorming van die 16de eeu herdenk. Dit was op 31 Oktober 1517 (vanjaar 497 jaar gelede) dat Maarten Luther sy 95 stellings teen die slotkerk van Wittenberg vasgespyker het. Daarmee het hy die Roomse Kerk tot 'n debat oor hulle dwalinge uitgedaag (vgl. die artikel van dr. Henk Askes, ook in hierdie uitgawe).
Wat is Gereformeerde prediking? : redaksioneel
By die herdenking van die 16de-eeuse Reformasie is dit gepas dat ons onsself weer afvra wat Gereformeerde prediking behels. Dit is daarom ook verblydend dat die Gereformeerde Teologiese Vereniging as tema vir die jaarlikse byeenkoms op 2 en 3 September die prediking hanteer het. Laat ons hoop dat byeenkomste soos hierdie vir ons kerke 'n ryke dividend lewer.
Die eise van verbondsopvoeding, Die Kerkblad 117(3282)2014, pp. 14-16 : regstelling
Wat ons glo én hoe ons dit bely - ook in ons skole : brandpunt
Source: Die Kerkblad 117, pp 6 –7 (2014)
Ek aanvaar dat die meeste lesers weet van die storm wat onlangs oor godsdiens in skole losgebars het. Hoewel die kwessie eintlik altyd in die brandpunt is, het die kollig weer skerp hierop geval toe 'n hof gevra is om sekere skole te verbied om uitdruklike Christelike waardes te handhaaf.
Vrug van die Gees (3) : werke van die sondige natuur en vrugte van die Gees - die kontras : diskussie
Source: Die Kerkblad 117, pp 8 –9 (2014)
Die vrug van die Heilige Gees groei uit die wortel van geloof in Christus, en die boom (stam en takke) is die beheersing deur die Heilige Gees, die Gees wat die vrug in die lewe van mense voortbring.
Die kerk as die liggaam van Christus (3) : oefening verbeter lewenskwaliteit : diskussie
In die vorige artikels is aandag gegee aan die noodsaaklikheid van voedsel vir die instandhouding van die liggaam en watter rol die hart speel. Ons het ook gesien watter rol bloed, veral rooibloedselle, in die voorsiening van die lewende brood speel. In hierdie artikel gaan ons kyk na die effek van oefening op die menslike liggaam en hoe dit die kwaliteit van die lewe kan verbeter.
Gereformeerde spiritualiteit (3) : die mens voor God se aangesig : diskussie
Gereformeerde spiritualiteit ken die uitsig op die Drie-enige God. As Gereformeerdes bely ons saam met die kerk van alle eeue dat God Drie-enig is. Dit gaan hier nie oor 'n ingewikkelde leerstuk nie. Inteendeel. Hierdie belydenis is by uitstek prakties en deel van ons lewe. Daar is vreugde in God, gemeenskap, 'n onuitputlike liefdestroom tussen die Een wat liefhet (die Vader), die Geliefde (die Seun) en die Gees as die Band van die liefde. "Hier blink die trouring van God se liefdesgeskiedenis met die mense" (Joh. Verkuyl).
Die Christelike geloof onder die soeklig (2) : diskussie
Ons het in die vorige artikel die breë agtergrond geskets waarteen ons die artikel van Wilhelm Jordaan wat in Beeld van 18 Julie 2014 verskyn het en oor "Geloof is twyfel en pyn" handel, moet beoordeel. Dit is duidelik dat Jordaan groot aansluiting vind by die stel "waardes" wat die Nuwe Hervorming opgestel het. Hy het trouens self aan die eerste publikasie van hierdie beweging deelgeneem.
'n Gesprek oor die rol van godsdiens in die skool : diskussie
Author Marina Van Loggerendberg
Daar het die afgelope tyd weer berigte in die koerante verskyn oor die rol van "godsdiens" in die skool. Hans Pietersen, voorsitter van die Organisasie vir Godsdiens onderrig en Demokrasie, het die hooggeregshof in Johannesburg versoek om ses skole te verbied om hulleself onder meer Christelike skole te noem, om leerlinge toe te laat om Christelike liedere te sing en om Christelike waardes en norme voor te staan (Beeld 2 Sept. 2014:1). Onder die vaandel van "Vrydenkers Suid-Afrika", met die web werf www.hulle.co.za, voer die organisasie aan dat die hofaansoek in openbare belang is, veral in belang van kinders.
Zuma die teoloog... Saul onder die profete? : diskussie
President Jacob Zuma het dit weer gedoen: 'n teologiese uitspraak wat die wenkbroue laat lig. Dit was tydens sy toespraak onlangs voor die buitelandse ambassadeurs en Hoë Kommissarisse in Pretoria. Zuma het onder andere gesê: "God moet weer sy Seun aarde toe stuur net om hierdie keer ons almal van ons sondes te kom reinig." Omdat biskoppe en pastore "in staat is om met God te kan kommunikeer", moet hulle Hom vra om sy Seun weer te stuur. "Hy moet net vir 'n paar jaar kom om ons te help, sodat ons almal reg is as Hy finaal kom."
Algemene Sinode 2015 - waaroor moet die kerke besluit?
Op die GKSA se 2015-kalender is 6-15 Januarie 'n belangrike datum. Dit is sinodetyd.
Maarten Luther - 'n man van die daad (1483-1546) : hervorming
Author Henk Askes
Source: Die Kerkblad 117, pp 24 –25 (2014)
Die datum 31 Oktober 1517 sal vir Protestante altyd van die grootste belang bly. As die Reformasie herdenk word, doem die persoon van Luther (Duits: Martin Luther) altyd op en kom dit sterk na vore. As 'n mens reg wil laat geskied aan alles waaraan Luther se naam verbind is en alles wat hy geskryf het, kan dit nooit in een artikel gedek word nie. Philippus Melanchton het tydens Luther se afwesigheid en ná sy dood die Reformasie gelei en die reformatoriese gedagte goed van Luther teologies uitgewerk.
Die sewende seël - 'n Halfuur stilte : skrifstudie
Source: Die Kerkblad 117, pp 26 –28 (2014)
Hierdie is by verre die moeilikste van die sewe seëls om te verklaar. Daarom moet 'n mens baie versigtig wees om nie iets in die teks in te lees nie, maar dit wat duidelik is, te verklaar.
Vroue se dienswerk gee moed en hoop vir die kerk
Author Susan Fourie
Source: Die Kerkblad 117, pp 29 –31 (2014)
In Maart 2014 was ek bevoorreg om op uitnodiging van die Sociedade Auxiliadora Feminina/IPB (SAF) - dit is die vrouevereniging van die Presbiteriaanse Kerk in Brasilië - hulle vierjaarlikse kongres in Fortaleza by te woon. Die kerkraad van die Geref. Kerk Waterkloofrand in Pretoria het die reisuitgawes gedra om te gaan kers opsteek en ons visie te verbreed, veral in die lig van die GKSA se omkeerstrategie. Aan hierdie donateurs my opregte dank vir 'n onbeskryflike voorreg!
Oudste emeritusweduwee oorlede
Marietjie de Klerk is op die ouderdom van 96 as die oudste lewende lidmaat van al die emerituspredikante en predikantsweduwees oorlede. Sy is in 1918, die jaar van die groot griep, as die sesde kind van Louis en Lenie van der Walt gebore en het die voorreg gehad om as 'n plaasmeisie haar eerste jare deur te bring. Dit verklaar haar liefde vir die natuur en haar jarelange deelname aan verskeie sportsoorte. Toe die dominee in 1921, toe sy drie jaar oud was, huisbesoek kom doen, het sy haar Psalmversie so mooi opgesê dat sy van die dominee 'n kaartjie ontvang het wat sy tot haar dood toe besit het.
Author Carmie Huisman
Die afgelope maande was 'n besige en interessante tydperk in die Argief. Verskeie gemeentes het argivalia gestuur, navrae gerig en navorsing gedoen vir feesuitgawes. Met die komende Sinode in 2015 is die werkswyse aangepas sodat statistiek van die werksuitsette vir die argivarisverslag in sinoderapport saamgevat word. Hierdie rapport is opgestel en bespreek met die deputatevergadering van Juliemaand. Nou, na 'n relatiewe stilte maak ons graag van die geleentheid gebruik en kommunikeer argiefnuus.
GTV 2014: Preek - maak of breek?
Op 2 en 3 September 2014 het die jaarlikse nasionale konferensie van die Gereformeerde Teologiese Vereniging (GTV) in Potchefstroom plaasgevind. Die tema was Preek: maak of breek? 'n Praktiese werkswinkel om die gawe van prediking aan te blaas. Sowat 68 predikante en 60 teologiese studente het die konferensie bygewoon.
Teologiese opleiding in die Kongo (DRK)
In Die Kerkblad van Mei 2014 skryf dr. Heinrich Zwemstra 'n artikel oor 'n besoek wat hy in die DRK afgelê het waartydens hy die Sinode van die Belydende Gereformeerde Kerk in die Kongo (BGKK) bygewoon het. In sy artikel verwys hy daarna dat hy ook 'n besoek aan die teologiese skool in Lubumbashi afgelê het. Dit is oor hierdie teologiese opleiding dat ek graag enkele mededelings wil doen.
Dalk moet ons heilige koeie slag : briewe
Author Philip Van der Walt
Die dalende lidmategetalle en die tekort aan predikante. En dit verander nie. Miskien moet ons 'n kopskuif maak. Buite die boks dink. Heilige koeie slag. Ek loop al lank met 'n paar ongereformeerde gedagtes. Kom ek gooi klippe in die bos. Dalk skryf julle ook met voorstelle. Dalk kan ons dit probeer. Dalk werk dit. Dalk gaan die Gereformeerde Kerke weer groei.